PÖÖRDEPUNKT
Tere tulemast Nii tore, et te meid vaatate.
Täna räägime uuesti ehitamisest. Olete kuulnud ütlust "Kui see
pole katki, ära seda paranda"? Tõttöelda vajavad meie kõigi
elud mingis alas kohendamist. Katki olemine valmistab tee
jumalikule ehitusele. Täna kuuleme väelisi lugusid
Kongost, Sudaanist ja USA-st. Alustame Kongo pastori Muka
Muyayaga, kes aitab inimestel arendada Jumala antud potentsiaali.
Ta sai oma visiooni unenäo kaudu ja pidi tegema suure usuhüppe,
et luua rahvusvaheline teenimistöö. Täna on meil eesõigus kuulata teda
oma saates. Tänan saatesse tulemast. -Tänan, tänan.
Sa ütled, et kõik sai alguse unenäost. Eelnevalt ei saanud sa
magada. Kas sul oli tunne, et Jumal tahab sinuga millestki rääkida?
Mitte just nii. Mingil põhjusel mul polnud pikka aega und.
Olin oma tervise osas mures. Kavatsesin arsti juurde minna.
Õhtul, kui poeg magas mu rinnal ja ma kõnelesin Jumalaga:
"Ma laulan kooris, annan, teenin Sind ... miks ma ei saa magada?"
Ja sellel öösel nägin ma ingellikku olevust, kellel oli seljas rüü.
Ta kutsus enda juurde noort poissi. Ja poiss, kes tema juurde
läks, ütles:"Isa, sa kutsusid mind?" Tema vastas: "Ei, mine
tagasi magama." Teisel korral nägin, kuidas see
poiss muutus minuks. Mu oma silme all muutus minuks. Pöördus olendi
poole ja ütles:"Isa, kas sa kutsusid mind?" Ta vastas: "Ei,
mine tagasi magama." See juhtus 3-4 korda. Ja neljandal korral
ütles see mees mulle:"Mine magama. Kui Ta sind kutsub,
ütle, et Issand, siin ma olen." Ja kui Ta siis kutsus mind, läksin
tema juurde ja ütlesin: "Issand, siin ma olen."
Jumal andis sulle kindlad juhtnöörid. Mis need olid?
Jumal käskis mul ehitada rahvaid. -Kas sa mõtlesid ka, et kuidas seda
teha? -Jah, küsisin. Ta vastas:"Sina ehitad rahvaid,
ehitades selle rahvuse inimesi tunnetusega. See aitab neil
luua selle keskkonna. -Ah nii.
See on Rahvaste Ehitamise Teenimistöö sünnilugu.
Ja eesmärgiks ongi... ehitada inimesi? -Jah.
Ja selles protsessis saavad rahvad ehitatud? -Aamen! Just selline
meie visioon ongi. Meie visiooniks on inimeste ehitamine. Igas maa
peal elavas inimeses on potensiaal. Ja Jumal ütleb, et mis iganes anni
ma inimesele andnud olen. Sõnaga saab see and väe, et teha seda,
milleks Jumal seda on isikut kutsunud. Ja siis on nad võimelised
Kuningriiki ehitama oma keskkonnas, oma ühiskonnas, oma rahvuses.
Me elame tehnika ajastul. Tehnikat on rohkem kui eales varem.
Informatsiooni on ülikülluses. Kas sinu arust on inimestel
oskusi vähem? -Andekaid inimesi on maailm täis.
Minu oskused lõid mulle võimalusi, sest ma tundsin tehnoloogiat.
Sama asi on näiteks Jeesuse puhul, kes sai puussepaks. Ta valmistas
ennast oma isa Joosepi käe all, et osata ehitada mööblit jne.
Pidage meeles, et Jeesus ehitas alati inimesi. Ta ei ehitanud
ühtegi templit, ühtegi koguduse hoonet. Aga Ta ehitas igaüksikut
inimest, kes Tema juurde tuli. Jeesus ehitas seda inimest ja kui
inimene siis tagasi läks, oli ta täis Jumala Kuningriigi armastust,
sellepärast, mida Jeesus tema heaks teinud oli.
Kas sa arvad, et tänapäeva kirik on liialt tähelepanu pannud
sellele, et ehitada ehitisi ja inimesi ei ehitata. -Just täpselt!
Selles ongi asja mõte. Koguduse missioon ei ole ...
evangeeliumi missioon ei ole koguduste päästmine. Evangeeliumi
missioon on isikute päästmine. Kui sa tahad rahvast ehitada,
kui ehitad üksikisikut, kui inimesed saavad üle oma mõtlemisest.
Sest aegade algusest alates ei ole lahinguväli muutunud.
Lahinguväli on inimeste mõistuses. Sellepärast ütleb Piibel, et olgu
teil samasugune meel nagu oli Jeesusel Kristusel. Milline meel?
Meel, mis oli suunatud Jumala Kuningriigi ehitamisele.
Me rõhutame koguduse suurust ja liikmete arvu, ehk siis valesid
asju tegelikult. Ei loe mitte numbrid. Loeb, mida sa oled teinud
üksikisikule Jumala Kuningriigi eesmärgi kohaselt.
Sa rajasid kutsehariduse kooli Cincinnatis, ise elasid Kongos.
Kas sind üllatas see asukoht, kuhu Jumal sind pani? Ja miks?
Ma olin üllatunud, sest ei teadnud, et Jumal kutsub mind
seda projekti tegema USA-sse. Evangeelium ütleb selgesti mu
vaimus:"Näed neid linnalapsi? Neis on potentsiaal. Aga neil
puudub võimalus, sest kõik ei ole julgustatud." Ma õpetasin
neid, käisin koolides. Aga Jumal ütles, et ma rajaks kutsekooli,
kus 8-12 klasside noored saaksid oskusi omandada. Sest oskustega
inimesed suudavad olla aktiivsed ühiskonna liikmed. -Ja protsessi
käigus muudab see keskkonda. -Ja muudab maailma.
Tänan väga pastor Muka Muyaya, et olid saates. Hindame seda!
Kohe lähme Sudaani.
Rohi kuivab ära, õieke närtsib,...
...aga meie Jumala sõna püsib igavesti. Jesaja 40:8
Tere tulemast tagasi Pöördepunkti. Teise Sudaani kodusõja ajal
põgenesid tuhanded naised, lapsed ja mehed naabermaadesse
Etioopiasse ja Keeniasse, et põgeneda sõdurite eest.
Sellel pikal teekonnal surid paljud janusse, nälga, haigustesse
ja mõned söödi ära metloomade poolt. Dude Accese
oli vaid 6-aastane, kui ta võttis ette selle ohtliku teekonna
ja temast sai üks "Sudaani Kadunud Poistest". Siin on tema lugu.
Ühel hommikul, aastal 1987, kui me teiste lastega mängisime,
rünnati meie küla. Ma püüdsin ära joosta, kedagi polnud.
Kõikjal oli kuulirahe hääl. Nad süütasid maju põlema.
Igaüks jooksis erinevasse suunda. Ma jooksin sinna, kuhu teised.
Ma hakkasin inimgrupi hulgast otsima tuttavaid, lootes leida
ema üles või mõnd pereliiget. -Kahjuks ei näinud 6-aastane
Dude oma ema, isa ega teisi pereliikmeid üheski grupis.
Koos teistega kõndis ta 4 kuud ja põgenes sõdurite eest ning püüdis
ellu jääda metsikute loomade keskel. Paljud hukkusid.
Paljud lasti tee peal maha. Mitmed surid. Mitmed söödi
metsloomade poolt ära. -Ellujäänud elasid põgenikena Etioopias.
-See oli mu elu kõige hullem aeg. Hetkel ma isegi ei
mäleta kõike-Süüa oli vähe, inimesed surid. Tekkis koolera.
Et saada eemale surmast, läks Dude koos oma sõbraga jõe äärde.
Iga päev nägi ta üht inimgruppi puu all ja päris sõbra käest aru.
Sõber vastas:"Nad paluvad Jumalat." Mina küsisin:"Mis on Jumal?"
Ta vastas:"See on tõeline Jumal, kelle poole paluda, kui oled haige.
Kui sa palud, leevendab Ta valu." Ma pakkusin välja, et võiksime
nendega siis ühineda. -Ta läkski ja käis seal järgnevad
2 aastat. -Ma mõtlesin, et mis hoiab mind elus, miks ma ei surnud?
Teised ju surid.
Ja ma olen olnud elus siiani. Minu jaoks oli eriline näha,
et Jumal kannab hoolt minu eest. -1991 oli ta taas jooksus.
Mässulised tulid Sudaani ja Etioopia piirile. -Hommikul vara
kuulsime tulistamist. Nad viskasid pomme ja me pidime jooksma,
peitsime ennast metsa. Nad olid kõikjal ja tulistasid.
Olles selleks ajaks 10-aastane, ei olnud Dude kindel, et jääb elama.
Aga ta on Jumalale tänulik iga elatud päeva eest. -Ma tänan
alati Jumalat. Mitte et Ta poleks neid armastanud, kes surma said,
aga ma olen tänulik, et võin elada. Lisaks tänan ma selle eest, et on
midagi, mida Ta tahab, et ma teeksin. Ma veel ei tea, mis see on.
Selleks hoiab Ta mind elus. -Ühel päeval laiendasid mässulised
oma piire ja sundisid põgenikke jõkke minema. -Jõe ääres seistes,
mõtlesin, et millist ujumisstiili peaksin kasutama, sest vool
oli väga tugev. Sedasi seal mõeldes, hakkasid mässulised tulistama.
Dudeil õnnestust kuulirahe eest põgeneda, ees ootasid aga raskused.
Sain välja, üritasin hinge tõmmata, jälle hakati laskma. Üks inimene
hakkas minu suunas jooksma. Tulistamine oli intensiivne.
Paljud said pihta, üks pihtasaanu jooksis mulle vastu, ma olin
üleni verine. -Viimaks astus USA vahele ja põgenikud viidi edasi
teise laagrisse, Keenia põhjaossa. Dude polnud oma perega 5 aastat
kohtunud ega rääkinud. -Raske oli nende peale mõelda.
Samas olin näinud paljusid suremas ja ma mõtlesin, et äkki polegi neid
enam elus. -Dude keskendus õpingutele. Ühel päeval sai ta
kirja sõbralt, kes rääkis "Sudaani kadunud poiste" programmist,
kus põgenikud said minna Kanadasse, Austraaliasse ja USA-sse. Ta kogus
raha ja sõitis Keeniasse, et ennast programmi jaoks kirja panna.
Aga oli liiga noor, et osaleda. Siiski ei kaotanud ta lootust.
Vahepeal külastas ta paljusid kogudusi, kus kuulis uuestisünnist.
Ma ei saanud sellele alguses pihta. Mida tähendab uuestisünd?
Ma olen ju juba sündinud. -Ta luges Piiblit ja hakkas mõistma,
et Jeesus ei päästnud ainult tema elu, vaid ka hinge.
Ta päästis mu elu läbi oma vere. Ta pesi ära patud.
Uuestisünd on, et ma jätan maha vana elu ja järgin Jumala teed.
Aastad möödusid ja "Sudaani kadunud poiste" programm lõppes. Dude nimi
jõudis aga USA saatkonda. Temaga taheti teha intervjuud ja
ta sai minna USA-sse. Ameerikas olles leidis ta ka kohe
töö ja hakkas koolis käima. Siis sai ta imelisi uudiseid. Tema isa
ja ema olid elus. 2009.a. naases Dude koju ja kohtus
perekonnaga. See oli kibe-magus kohtumine. -Ma ei näinud õnnelikke
nägusid. Isegi ema. Ma olin võõras oma külas. Kui ma küsisin
kellegi kohta, öeldi, et ta on surnud. Viimaks ma enam ei küsinud.
Mul on hea meel neid näha ja olla tagasi kodus, käia seal, kus
ma väiksena mängisin. -Dude süda murdus, kui ta
jalutas oma külas. See pani teda õppima seadusandlust.
Nähes seda, kuidas ühes riigis lokkab orjus ja paljud kannatavad.
On vaja kedagi, kes muudaks asju ja mina saan siin midagi ära teha.
Nüüd mõistab Dude, miks Jumal teda elus hoidis. -Selleks on
mind hoitud. Kui ma teen seda, mida ma pean tegema, siis on see
õige asi. Kui inimesed usuvad sellesse, mida ma teen ja ma saan
neile rääkida Jumala evangeeliumi. Sedasi ma saan seda kasutada.
Ma palvetan, et see jõuaks mu pere ja mu rahvani.
Me räägime uuesti ehitamisest. Pole tähtis, mis seis on sinu elus,
sa suudad taas ehituda Jeesuses Kristuses. See saab alguse suhtest
Temaga. Kõikvõimas Jumal lõi sind ja Ta lõi sind endaga suhtesse.
Selleks ütleb Piibel, et me peame uuesti sündima, isegi
kui sa oled füüsilises mõttes juba sündinud. Aga me kõik oleme patus
sündinud. Ja seda Aadama langemise tõttu. Just sellepärast saatis
Jumal oma Poja Jeesuse, et meid patust lunastada. Tee Jumala
juurde on Jeesus Kristus. Usu, et Jeesus on Jumala Poeg,
usu, et Ta suri sinu patu pärast ja usu, et Jumal äratas Ta surnuist.
Jumalal on sinu elu jaoks eesmärk. Sa pole juhus.
Tal on sinu jaoks mingi ülesanne ja sul on aeg seda tegema hakata!
Tulles tagasi näete ärakasutamist, sõltuvust, meeleheidet - kohtume
naisega, kes suudab taas naerda ja armastada.
Kellel on janu, see tulgu Minu juurde ja joogu!
Kes usub Minusse,...
selle ihust voolavad elava vee jõed. Johannese 7:38
Tere tulemast tagasi Pöördepunkti. Kui Anneshia Freeman sündis, ei
teatud, et ta ellu jätab armid kuritarvitamine, varjutab
sõltuvus ja hävitab häbi. Lapsena nutetud hüüded
kasvasid karjuvaks hädakisaks täiskasvanuna.
Kes küll kuuleks tema häält?
Minu lapsepõlv oli täis kuritarvitamist. Oli mentaalne,
emotsionaalne, vaimne, seksuaalne kuritarvitamine.
-Anneshia Freemani isa oli eemal
ja ema põdes p aranoilist skisofreeniat.
Minus arenes süsteem, mis ütles, et teiste inimestega võrreldes on
mul midagi viga. -Oma haiguse tõttu sundis Anneshia
ema oma lapsi põlvili Piiblit lugema ja palvetama ja tegema
seda tundide kaupa. -Mul oli Jumalaga suhe, aga see
oli moonutatud. Ma palusin Jumalal oma südamesse tulla
umbes 7- või 8-aastasena. Ja ma rääkisin emale, kui rõõmus
ma olin. Aga tema oli religioosne fanaatik, kes tegutses legaalsusest.
See oli tingimuslik suhe, kus ma pidin täiuslik olema.
Kui ma jõudsin nooruki ikka, mõtlesin, et milleks pingutada?
Keskkoolis leidis Anneshia lohutust narkootikumidest ja alkoholist,
püüdes oma sõltuvuste eest kuidagi maksta.
-13-aastasena nägin välja nagu 21 või 22.
Ma ei pidanud oma tegevust prostitutsiooniks,
just seda see oli. Ma pakkusin seksuaalteenuseid narkootikumide
ja alkoholi eest. -Pärast kooli lõpetamist põgenes
Anneshia koduse elu eest. -Ma elasin Chicagos, kui mu
sõltuvus läks hullemaks. Olin just marihuaanat suitsetanud,
alkoholi joonud ja aeg-ajalt tarbisin kokaiini. Mõnu kestis
aga ainult 3 minutit. Ja see maksis 25-dollarit. Ma ei maksnud enam
makse, kogu mu raha läks kokaiinile. Sõltuvus läks järjest hullemaks ja
kui kolisin tagasi Detroiti, sattusin narko-subkultuuri ja
hakkasin aega veetma narkourgastes.
Ta veetis tänavatel 12 aastat, kannatas peksmist-vägistamist.
-Kogesin seal kurjust. Neis urgastes nägin kurjust
hoopis teises valguses. Mitu korda, mind sihiti püstoliga, või
üritati kägistada, see käis prostitutsiooniga kaasas.
Ma teadsin, et teen valesti, aga asi oli uimastites, ma pidin
neid saama. -Anneshia ei suutnud enam oma eluga toime tulla,
ta läks lähimasse bussijaama. -Ma ei kavatsenud bussile minna.
Plaanisin enesetappu sooritada. Ootasin parajat aega, et auto
ette hüpata. Olin otsustanud, et ma ei suuda enam nii edasi elada.
Üks mees kõndis mu selja taha, peatus...ma ei näinud teda enne,
kui ta hakkas rääkima. Ta ütles: "Ära mitte mõtlegi alla anda."
Ma usun, et see oli ingel, ma ei tea mis see oli, aga ta oli
keegi, kes sinna saadeti, sest ma olin valmis siit elust lahkuma.
Ja ma olin üllatunud, et Jumal hoolib minust, sellest narko-
sõltlasest ja prostituudist, kes kavatseb oma elu võtta.
Pärast seda päeva otsustas Anneshia lasta Jumalal oma elu muuta.
Ma kõndisin narko-motellist eemale ja ma kuulsin Jumalat
oma vaimus. See polnud kuuldav hääl, vaid hääl mu vaimus.
Ma kuulsin Jumalat ütlemas: "Vali täna, keda sa tahad teenida?"
Ja Jumal ei näidanud mulle ainult enda ,vaid ka saatana riiki.
Ma teadsin, et kui ma sellel päeval sealt ei lahku, siis sinna
ma suren. Ja see oli aastal 2000, 7. augustil ning sellest
ajast peale ei ole ma enam uimasteid kasutanud, ei mingeid
aineid ega ka alkoholi. -Anneshia hakkas koguduses käima
ja osales mitmes sõltuvusprogrammis. -Rist tähendab minu jaoks palju.
See tähendab, et mul on nüüd sissepääs. Ta andis mulle
teada, et armastab mind. Isegi patusena...Ta ei armasta pattu,
aga Ta armastab mind. Ja Ta päästis mind ja andis mulle elu,
mis on üle selle, mida ma oleks osanud ette kujutada.
Viimase 10 aastaga on Anneshia omandanud 3 kõrgharidust.
Ta töötab sõltuvusnõustajana ja on loonud ka ülelinnalise
programmi prostituutide tänavalt päästmiseks.
Ma ütlen ikka, et kui sa arvad, et oled liiga kaugel, siis see on
vale otse põrgu südamest. Pole oluline, mida oled teinud,
Jumal saab sinu elu ringi pöörata. Ja Ta ei tee seda natuke.
Ta korraldab su elu sedasi, et sa ise ka enam seda ära ei tunne.
Just sellepärast on meie saate nimi pöördepunkt. Sinu ellu võib
tulla pöördepunkt. Ära anna alla! Ära anna alla!
Suitsiid pole väljapääs. Nii palju on inimesi, kes on masenduses
ja soovivad surra. Endalt elu võtmine pole aga lahendus.
Vastus on Jeesus Kristus. Ei loe, mis sulle on tehtud või
mida sa ise teinud oled. Jeesus armastab sind. Ta ei armasta meie
pattu, aga armastab meid ning mõistab meid. Piibel ütleb, et
Teda haavati meie üleastumise pärast ja löödi meie patu pärast.
Piibel ütleb ka, et Ta on meie ülempreester, kes teab, mida me
tunneme. Jeesus armastab sind, kutsu Ta täna oma südamesse.
Saade hakkab lõppema. Aga pea meeles, et Jumal on imeline
Meister-Ehitaja ning sind oled Tema kätetöö, kui sa oled Talle
alistunud. Palun anna täna oma süda Jeesusele.
Tänud kõigile, kes saates osalesid ja oma lugusid rääkisid.
Kunagi pole liiga hilja, sest Jumalaga on kõik võimalik.
Kohtume järgmisel korral.
Tõlge: Mairit Kallaste